Document ID: 31992R1124

KOMISSION ASETUS (ETY) N:o 1124/92,
annettu 30 päivänä huhtikuuta 1992,
tuontitodistusten antamisesta kolmansista maista peräisin oleville tietyille herkkusienijalosteille ja asetuksen (ETY) N:o 17/92 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon CN-koodiin 0711 90 40, 2003 10 20 ja 2003 10 30 kuuluvien Agaricus ssp. -lajin herkkusienien tuontitodistusten sovellettavista toimenpiteistä 30 päivänä kesäkuuta 1981 annetun neuvoston asetuksen 1796/81(1), sellaisena kuin se on muutettuna asetuksella (ETY) N:o 1122/92(2), ja erityisesti sen 6 artiklan,
sekä katsoo, että
komission asetuksella (ETY) N:o 17/92(3) kolmansista maista peräisin olevien säilöttyjen viljeltyjen herkkusienien tuontitodistusten antaminen keskeytetään yksityiskohtaisista säännöistä asetuksen (ETY) N:o 1796/81 soveltamiseksi kolmansista maista peräisin olevien säilöttyjen viljeltyjen sienien tuonnin osalta 22 päivänä kesäkuuta 1990 annetun komission asetuksen (ETY) N:o 1707/90(4), sellaisena kuin se on viimeksi muutettuna asetuksella (ETY) N:o 1123/92(5), 5 artiklan 4 kohdan mukaisesti jätettyjen uusien tuojien hakemusten osalta,
asetuksen (ETY) N:o 1707/90, sellaisena kuin se on muutettuna asetuksella (ETY) N:o 1123/92, 5 artiklan 4 kohdassa jaetaan 20 prosenttia asetuksen (ETY) N:o 1796/81 3 artiklassa säädetystä kokonaismäärästä uusille tuojille; tästä voidaan todeta, että merkittävin osa herkkusienimäärästä jaetaan nyt uusille tuojille ja että se on suurempi toisaalta kuin näille tuojille jo jaettu 5 200 tonnin määrä ja toisaalta kuin uusille tuojille asetuksen (ETY) N:o 3705/91(6) mukaisesti ja väliaikaisesti säilöttyjen viljeltyjen herkkusienien tuontiin sovellettavista suojatoimenpiteistä annetun komission asetuksen (ETY) N:o 440/92(7) mukaisesti jo jaettu määrä; tämän vuoksi olisi järjestettävä uudelleen tuontitodistusten antaminen uusille tuojille CN-koodiin 0711 90 40, 2003 10 20 ja 2003 10 30 kuuluvien herkkusienijalosteiden osalta niin, että sallittaisiin tuonti siihen määrään asti, joka vastaa 20:tä prosenttia asetuksen (ETY) N:o 1796/81 3 artiklassa esitetystä kokonaismäärästä, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1707/90 5 artiklan 4 kohdan mukaiset tuontitodistushakemukset hyväksytään uudelleen 4 päivästä toukokuuta 1992 alkaen.
Todistukset annetaan enimmäismäärälle 6 072 tonnia valutettu nettopaino.
2 artikla
Kumotaan asetus (ETY) N:o 17/92.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 1992.

Labels: 3
17
5
6